ማሕለኻ ዝበዝሖ ፖለቲካዊ ተሳትፎ ደቂ ኣንስትዮ ኢትዮጵያ ታሪኽ ዝቕይራ ዘለዋ ኢትዮጵያውያን ደቂ ኣንስትዮ እዚ ዘመናዊ ኣተሓሳስባ፡ ናይ ክልቲኡ ጾታ መዓርነት ንክረጋገጽ ዝነጥፍ ናይ ኣመለኻኽታ ሽም ስለ ዝኾነ፡ ኩልና ንባዕልና ኣንስታያዊት ኢልና እንጽውዕ ሰባት ዕላማና ኣብ ክልቲኡ ጾታ ማሕበራውን ቁጠባውን መዓርነት ክረጋገጽ'ዩ ትብል። ካብዚ ዝተፈለየ ኣረዳድኣ ዘይብላ ንውሕ ንዝበሉ ዓመታት ኣብ ምምጻእ ለውጢ ኣተሓሳስባ ጾታዊ መዓርነት እናነጠፈት ዝመጽአት ሰላማዊት እምሩ'ውን፡ ኣብ መፍረያይ ዕድመ እንትብጻሕ ዝወሃቡ ግምታት ነቲ ማዕርነታዊ ኣፈጣጥራ ስለ ዝጎስዩዎ፡ ነዚኦም ንክቃለስ'የ ኣንስታያዊት ኮይነ ክትብል ትገልጽ። ምንጪ ስእሊ, Paul Marotta/Getty Imagy መግለጺ ስእሊ, ቺማማንዳ ኒጎዚ ኩልና ኣንስታያዊት ክንኸውን አለና ብምባል፡ ኣብ ሞንጎ ጾታ ዘሎ ኣፈላላይ ክዕበስ ኣለዎ ዝብል ቃልሲ እተካይድ ጓል ኣንስተይቲ'ያ "ኣብ ናይ መንእሰይነት ዕድመ ምስ በጻሕኻ እትርእዮ ልክዕ ዘይኾነ ነገር ኣሎ። ጓል ኣንስተይቲ ብምዃንካ ጥራሕ ዝወሃበካን ዝለግበካን ትርጉም ኣሎ፤ ንምንታይ ከምኡ ይኸውን" ክትብል ድማ ትሓትት። እዚ ህይወት እታ ጓል ኣንስተይቲ ፈተናታት ዝበዝሖ ክኸውን ከም ዝገብሮ ብምልዓል፡ ኣብ ጎደናታት፣ ቤት ትምህርቲ፣ ናይ ስራሕ ቦታን ካልኦት ማሕበራዊ ቦታታትን ገና ዘይተቐየሩ ዝምቡዓት ኣተሓሳስባታት ምህላዎም፡ ንስለ ጾታዊ መዓርነትኻ ክትቃለስ ከም ዝገብሩኻ ትሕብር። ኣንስታያውነት፡ ማሕበረ ቁጠባውን ፖለቲካውን ማዕርነት ንክህሉ ዝቃለስ ጽንሰ ሓሳብ ስለ ዝኾነ፡ "ኩሉ ሰብ ኣንስታያዊ ኣተሓሳስባ ከማዕብል ኣለዎ" ትብል መዓዛ። "ብዛዕባ ምኽባር መሰላት ዝጭነቕ ሰብ እዚ ኣተሓሳስባ ክህልዎ ኣለዎ እየ ዝብል። ክትዓቢ ከለኻ ኣብ ከባቢኻ እትዕዘቦም ኣብ ልዕሊ ደቂ ኣንስትዮ ዝበጽሑ ወጽዓታት ኣለው። እዚኦም ንምቅላስ ወይ ነቲ ግጉይ ዝኾነ ኣመለኻኽታ ንምዕራይ ሓቢርካ ክትንቀሳቐስ ከለኻ እዩ ለውጢ ዝመጽእ። ኣንስታያውነት ድማ ይጠምረና" ትብል። እሱራት ደቂ ኣንስትዮ ኣብ ቤት ምርመራ ማእኸላዊ 'ቀለበት ሕጸ ይኹን መርዓ ኣይመልስን' ዘበናዊ ድኹዒ ኣልቦ ሕርሻ ሰላማዊት ብወገና፡ "ካልእ ተሪፉ ደገ ክተምሲ ከለኻ፡ እቲ ወዲ 'ክስረቕ ይኽእል እየ' ኢሉ'ዩ ክሻቐል ዝኽእል፤ ንጓል ግን ብዙሕ ነገራት ኣሎ። ነዚ ክሰብር'የ ኣንስታያዊት ኮይነ" ክትብል ነቶም ጸገማት ተልዕል። 'ፌሚኒስት' እየ ክትብል ከለኻ ብኻልእ መገዲ 'ንማዕርነት ደቂ ኣንስትዮ ጠጠው ዝበልኩ እየ' ኢኻ ትብል ዘለኻ፡ ድማ ትብል መዓዛ። ምንጪ ስእሊ, Getty Images መግለጺ ስእሊ, ፈረንሳዊ ቻርለስ ፎሪየር ጽንሰ ሓሳብ ኣንስታያዊት ተቐቢሎም ካብ ዘሰጎሙ ፈላሞት ሰባት ሓደ እንተኾን፡ "ፌሚኒስት" ዝብል ቃል'ውን ፈጢሩ። ጓል ኮይንካ ምፍጣር ፈተና ድዩ?
